Jūras torņi

Jūras torņi jeb Sea Towers ir divu torņu debesskrāpis, dzīvokļu, biroju un pakalpojumu komplekss Gdiņas krastmalā, Polijā, 50 metru attālumā no galvenās Gdiņas ostas. Celtniecība tika uzsākta 2006. gada 10. maijā un pabeigta 2009. gada 28. februārī. Augstākā torņa kopējais augstums ir 141,6 m (ar antenu) ar 38 stāviem, bet zemākā — 91 m ar 29 stāviem. Ēku projektēja Vīnes arhitektūras studijasarhitekts Anžejs Kapušciks, un investors bija Invest Komfort SA. Polijas debesskrāpju augstuma reitingā augstākais tornis 2023. gadā bija 17. vietā, un uzcelšanas brīdī tā bija augstākā dzīvojamā ēka Polijā ar ap 250 dzīvokļiem. Mūsdienās ēka nav pietiekami aizņemta, un tajā dominē īstermiņa īre. Dzīvokļi Jūras torņos ir vieni no dārgākajiem Trīspilsētā (Gdaņska-Sopota-Gdiņa). Ēkas būvei izlietoja 42,4 tūkstošus m³ betona un 4,3 tūkstošus tonnu tērauda. 2006. gada 10. maijā notika svinīgā pamatakmens ielikšana. Sākotnēji tika plānota gaiša fasāde, taču būvniecības laikā tika pieņemts lēmums to pārklāt ar tumšo granītu. Atsauces Ārējās saites Vikikrātuvē par šo tēmu ir pieejami multivides faili. Skatīt: Jūras torņi.